นายกรัฐมนตรี สั่งติดตั้งแผงพ่นละอองน้ำ แก้ปัญหาฝุ่นในทำเนียบรัฐบาล
นายกรัฐมนตรี สั่งติดตั้งแผงพ่นละอองน้ำ แก้ปัญหาฝุ่นในทำเนียบรัฐบาลที่ทำเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี(ครม.) โดยก่อนการประชุมนายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรมและคณะ เข้าพบนายกรัฐมนตรี เพื่อนำเสนอเครื่องต้นแบบ “ระบบขจัดมลพิษทางอากาศแบบเคลื่อนที่” โดยนายกรัฐมนตรี ขอให้ช่วยกันคนละอย่างสองอย่างหากไม่ร่วมมือกันก็จะไม่สำเร็จ และขอให้นำเครื่องดังกล่าวไปหาจุดติดตั้ง โดยเฉพาะจุดที่มีรถติดมากๆ ทั้งนี้รัฐบาลพยายามขับเคลื่อนอย่างเต็มที่ โดยมีข้อมูลเรื่องฝุ่นให้ประชาชนรับรู้ทั้งปีและขอให้ไปทำความเข้าใจกับประชาชนว่าอย่าตื่นตระหนก รวมถึงนายกรัฐมนตรี ยังชมอุโมงค์พ่นละอองน้ำแรงดันสูง และแผงพ่นละอองน้ำแรงดันสูง ซึ่งนายกรัฐมนตรี ได้ขอให้สำรวจพื้นที่เพื่อติดตั้งแผงพ่นละอองน้ำแรงดันสูง บริเวณทำเนียบรัฐบาล เพื่อช่วยลดปัญหาฝุ่นละออง นอกจากนี้นายกรัฐมนตรี ได้ลองสวมหน้ากากอนามัย พร้อมสั่งผู้ที่เกี่ยวข้องไปคิดและผลิตหน้ากากอนามัยที่สามารถกันฝุ่น PM 2.5 ได้จากนั้นนายวีระ โรจน์พจนรัตน์ รัฐมนตรีว่าการกระทรวงวัฒนธรรมนำคณะผู้บริหารเข้าพบนายกรัฐมนตรี เพื่อประชาสัมพันธ์ มหกรรมการแสดงอุปรากรจีน สืบสานศิลปะการแสดงพื้นบ้านไทย – จีน โดยนายกรัฐมนตรี ได้ชมการแสดงงิ้วเปลี่ยนหน้ากาก ซึ่งนายกรัฐมนตรี ได้ควงทวนของนักแสดงที่สวมบทเทพเจ้านาจา ก่อนจะไปแต่งหน้านักแสดงงิ้ว ขณะเดียวกันนายกรัฐมนตรี ได้ลงสีบนหน้ากากนางเอกทำมาจากกระดาษนอกจากนี้นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นำนักเรียนในโครงการเด็กไทยพูดอังกฤษได้ (English for All) เข้าพบนายกรัฐมนตรี ซึ่งเด็กๆ ได้ความสามารถด้านการใช้ภาษาอังกฤษให้กับนายกรัฐมนตรี ซึ่งนายกรัฐมนตรีก็ชื่นชมในความสามารถของเด็กเด็กและโครงการดังกล่าว